തിരുവനന്തപുരത്ത് ഭര്ത്താവിന്റെ ദേഹത്ത് ആസിഡ് ഒഴിച്ച് ഭാര്യയും കുഞ്ഞും കിണറ്റില് ചാടി മരിച്ചു തിരുവനന്തപുരത്ത് അമ്മയും കുഞ്ഞും കിണറ്റില് ചാടി മരിച്ചു. നഗരൂര് പന്തുവിളയിലാണ് സംഭവം. പന്തുവിള സ്വദേശി ബിന്ദു 38, രജിന് 6 എന്നിവരാണ് മരിച്ചത്. രണ്ടാം ഭര്ത്താവ് രജിലാലിന്്റെ ദേഹത്ത് ആസിഡ് ഒഴിച്ച ശേഷം കിണറ്റില് ചാടുകയായിരുന്നു. രജിലാല് മെഡിക്കല് കോളേജ് ആശുപത്രിയില് ചികിത്സയിലാണ്. സംഭവത്തിന് പിന്നില് കുടുംബ വഴക്കെന്ന് പൊലീസ് പറഞ്ഞു.രജിലാല് കെട്ടിടനിര്മ്മാണ തൊഴിലാളിയാണ്. ബിന്ദുവും രജിലാലും ആറ് മാസമായി അകല്ച്ചയിലായിരുന്നു. നിരന്തരം വഴക്കിടുമായിരുന്നെന്ന് നാട്ടുകാര് പറഞ്ഞു. ഇരുവരുടേയും രണ്ടാം വിവാഹമാണ്. രജിലാലിന് മറ്റൊരു സ്ത്രീയുമായി ബന്ധമുണ്ടെന്ന് ബിന്ദു ആരോപിച്ചിരുന്നു. ബിന്ദുവിന് ആദ്യ ഭര്ത്താവില് ഒരു മകനുണ്ട്. രണ്ടാം വിവാഹം ആയിരുന്നതിനാല് ബന്ധുക്കള് ആരും സഹകരിക്കുന്നുണ്ടായിരുന്നില്ല. മൃതദേഹങ്ങള് പോസ്റ്റ്മോര്ട്ടത്തിന് ശേഷം ഇന്ന് വീട്ടുവളപ്പില് സംസ്കരിക്കും. ഇന്നലെ രാത്രി പതിനൊന്ന് മണിക്കായിരുന്നു സംഭവം. കിടന്നുറങ്ങുകയായിരുന്ന രജിലാലിന്റെ ദേഹത്തേക്ക് ഭാര്യ ബിന്ദു ആസിഡ് ഒഴിച്ചു. ശേഷം ഇളയ മകനയെും എടുത്ത് കിണിറ്റില് ചാടിയെന്നാണ് പൊലീസ് പറയുന്നത്. ബഹളം കേട്ട് നാട്ടുകാര് ഓടിയെത്തി ഇരുവരേയും പുറത്തെടുത്തപ്പോഴേക്കും അമ്മയും കുഞ്ഞും മരിച്ചിരുന്നു. വീടിനകത്ത് ആസിഡ് വീണ് പെള്ളലേറ്റ് കിടക്കുകയായിരുന്ന രജിലാലിനെ നാട്ടുകാര് അടുത്തുള്ള ആശുപത്രിയിലേക്ക് മാറ്റി. പിന്നീട് മെഡിക്കല് കോളേജ് ആശുപത്രിയിലേക്ക് കൊണ്ട് പോയി. ഗുരുതരമായി പരിക്കേറ്റ രജിലാല് ഐസിയുവിലാണ്. ഷിനോജ്